Goursez Breizh

Goursez Breizh (graet anezhañ gant ar ger kembraek GorseddTalvezout gorsedd evit tron ha bodadeg ivez.  a-wechoù, met an anv kentañ a oa Gorsez Barzed Breiz vihan) a zo ur vreuriezh tud e Breizh liammet ouzh ar vreuriezh kembraek Gorsedd y Beirdd, orin an drouizelezh hag ur patrom dezhi. Hiziv, e anv ofisiel eo Breudeuriezh Drouized, Barzhed hag Ovizion Breizh. Krouet e oa bet e Gwengamp (Treger - Aodoù-an-Arvor) d'an 1añ a viz Gwengolo 1900. Goursez, kuit da vezañ an anv ofisiel, a vez implijet evit daveiñ d'he aozadur mamm, Gorsedd Beirdd Ynys Prydain (Goursez Barzhed Enez Preden). Hervez mennozhioù e ziazezerien ez eo ivez ul luskad evit an hollgeltiegezh.

Krouidigezh
Er vodadeg diazez kentañ e-barzh tavarn an intañvez Falc’her, e GwengampLec'hiet e oa Straed Kallag, 14 Straed ar Sal hiziv. Ur blakenn-vemor a voe staliet e 1976 gant Ti-kêr Gwengamp. Hervez Mona Bras, hag hi un drouizez, e voe staget ar blakenn war tal an ti-nes, niverenn 16. Claire Charpy, Quand les druides créaient leur assemblée à Guingamp. E-barzh Ouest-France, 30 Ebrel 2023.  e oa bodet Leon ar Berr, Aogust Bocher, Erwan Berthou, Fransez-Mari Even, Yann ar Fusteg, Frañsez Jaffrennou, Loeiz Herrieu, Erwan ar Moal, ha reoù all. Anvet e oa Yann ar Fusteg da gentañ prezidant ha Drouiz-Meur Breizh war un dro.
Termenet e voe palioù Goursez Breizh : studiañ, diorren ha kendelc'her an arzoù breizhek, ar brezhoneg, al lennegezh vrezhonek hag an hengounioù keltiek. 

Istor Goursez Vreizh
 1900-1914  
Darempredoù gant Kembreiz a zo bet e-doug an XIXvet kantved. E 1838 ez eas Teodor Kervarker da Y Fenni (Abergavenny) e Bro-Gembre pa oa bet kouviet evit kemer perzh e gouel lennegel an Eisteddfod. Gant arc'hdrouiz Bro-Gembre e voe anvet da varzh dindan an anv  Barz Nizon. Krouiñ a reas Breuriez Breiz evel bodadeg ar varzhed, met e reas un taol boud. E 1899 e kemeras perzh Yann ar Fusteg er C'hendalc'h etrekeltiek a oa bodet e Kêrdiz ha lidoù drouiz a spurmantas eno. Diouzh-se e lakaas en e soñj sevel an aozadur drouized e Breizh. E 1900 ez eas da Zulenn (Iwerzhon) hag e voe anvet da zrouiz dindan anv Yann abGwilherm ha goude hini Lemenik (diwar al le en doa touet war ur maenig) hag diouzhtu e vodas tud evit sevel Gorsez Barzed Breiz vihan. Erwan Berthou, hag eñ a vo eil Drouiz Meur Breizh, a oa aet da Eisteddvod Kêrdiz e 1898 hag e oa bet anvet da Varzh gant arc'hdrouiz ar Gembreiz Hwfa Môn a aotreas savidigezh Goursez Breizh Vihan. 
Abalamour d’e zarempredoù gant tud uhel kêr-benn Bro-C’hall e c’heller krediñ ma vo kendrec’het diazezerien ar Goursez kemer anezhañ da benn ar skolaj nevezHervez e vignon ha skoazeller bras, Ervan Berthou, e skoulmas liammoù sokial Ar Fusteg pa teue e ti e dad-kaer, al livour Édouard Krug gant tud ar gouarnamant, met gant tud ar metoù sevenadurel en doa kejet pa oa sekretour ar magazin lennegel brudet, Le Magasin pittoresque..
Ne chomas ket kalz e penn ar Goursez pa roas e dilez e 2003. Anvet e voe Erwan Vertoù, mignon tost da Lemenik hag ijinour e Pariz, da Drouiz-Meur, hag eñ barzh ampart, koulz e galleg hag e brezhoneg, enklasker entanet war ar brederouriezh geltiek, ken e lakaas embann gant skoazell ar Fusteg an triadoù kozh kembraek, unan eus an testennoù priziet gant Iolo Morgannwg hag an drouizelezh kembraek.Triades des Bardes de l'Île de Bretage = Triadennou Barzed Enez-Vreiz troet diwar ar c'hembraeg e galleg hag e brezoneg, Pariz, Publications de l'Occident, 1906. Skrivañ a reas Erwan Vertoù ur seurt buhezskrid war Yann ar Fusteg, "Lemenik, skouer ar Varzed" (1914).. 
 1919-1939 

 1946-1981 

Adstagadur da drouizelezh Breizh-Veur
Hervez Gwenc'hlan ar Skouezeg ez eus ul liamm etre ar frañmasonerezh hag gant an nevezdrouizelezh p'eo savet an daou e 1717 e Londrez ha John TolandKoulskoude n'eus prouenn ebet eus Toland da vezañ anvet da zrouiz hervez Ar Skouezeg. unan eus diazezerien an eil koulz hag an egile. Sevel a reas arDruids universal Bond (Breuriezh hollvedel an Drouized) e-doug ar vodadeg kentañ e-barzh Tavarn ar Wezenn-Avaloù, e Londrez er memes bloaz.
Ha koulskoude ez eus bet savet daou aozadur all pelloc'h, an Druid Order gant Henry Hurle e 1781 ha Gorsedd Beirdd Ynys Prydain diwar atiz Iolo Morganwg (Edward Williams) e Londrez e 1792. Ar Bond hag ar Gorsedd a zo bet krouet d'ar goursav-heol (21 Mezheven), un deiziad arouezel hervez kredennoù ar Gelted. Dindan Goursez Gembre eo hini ar Vrezhoned ha n'eus ket tu sevel ar reoliadurioù pennañ hep aotre an archdruid tramor.

 Arouez, teñzor ar Goursez ha dilhad 
Arouez ar Goursez a zo tri bann oc'h ober ur seurt drapezenn ha diouzh-se eo bet anvet he c'helaouenn,  An Tribann. Evit al lidoù ez eus traezoù a ya d'ober "teñzor ar Goursez" :
 Ar c'horn hir las

Aozadur Goursez Vreizh

Obererezhioù Goursez Vreizh

Prezidanted (ha Drouized-meur) Goursez Vreizh
 1900 - Yann ar Fusteg (Jean Le Fustec) - Anv drouiz Lemenik - 1855-1910
 1904 (betek 1932) - Erwan Berthou (Yves Berthou) - Anv barzh Alc'houeder Treger - anv drouiz Kaledvoulc'h - 1861-1933
 1933 (betek 1955 - Frañsez Jaffrennou (anv drouiz Taldir)
 1956 (betek 1980) - Per Loisel (anv drouiz Eostig Sarzhav)
 1981 (betek 2008) - Gwenc'hlan ar Skouezeg (anv ar marilhoù Heol-Gwenglan Le Scouëzec - anv drouiz Gwenc'hlan) (1922-2008)
 2008 - Per-Vari Kerloc'h (Anv ar marilhoù Pierre-Marie Kerloc'h - Anv drouiz Morgan)

Gwelet ivez
 Yann ar Fusteg
 Gorsedd Beirdd Ynys Prydain
 Trioedd Ynys Prydein
 Gorseth Kernow
 Frañsez Jaffrennou
 Iolo Morganwg
 Drouizelezh
 Gwenc'hlan ar Skouezeg
 Pêr-Vari Kerloc'h

Levrlennadurezh 
 Frañsez Jaffrennou, La Genèse d’un mouvement, Articles, Doctrines et discours, Karaez, Moullerezh ar Bobl, 1912.
 Erwan Berthou, Lemenik, skouer ar varzhed, Emembann, 1914. Adembannet gant Mouladurioù Hor Yezh, 2001. 
 Erwan Bertou, Dindan dero an Drouized, kentskrid gant [[Philéas Lebesgue], Pariz, Heugel, 1931.
 Paotr an Elle (Armel Calvé), Histoire du Goursez des druides, Brasparzh, Beltan, 1987.
 Régis Blanchet, Entretiens avec un druide nommé Gwenc’hlan, Rouvray (F27120), Éditions du Prieuré, 1993.
 Thierry Châtel, Buhez hag Oberoù Erwan Vertoù-Kaledvoulc’h (1861-1933), Hor Yezh, 1997, 182 p. . Diverradur e dezenn heñvelanvet soutenet dirak Skol-veur Roazhon 2.
 Philippe Le Stum, Le Néo-druidisme en Bretagne - Origine, naissance et développement, Éditions Ouest-France, coll. « De mémoire d'homme : l'Histoire », Rennes, 1998, . Diwar ar c’hounskrid graet evit Skol-veur Brest e 1985.
 Thierry Jigourel, ‘’Les druides, modernité d'une tradition millénaire, Coop Breizh, 2002. 
 Gwenc'hlan Le Scouëzec, Les Druides, Arbre d'Or Éditions, 2003.
 Gwenc'hlan Le Scouëzec, La Science des druides'', Arbre d'Or Éditions, 2005.
 E1io Jaillet, La Gorsedd de Bretagne - Évaluation anthropologique et historique d'une cristallisation identitaire, S. l., S. n., 2015, 17 p. Enlinenn war Aademia.edu. Brassellet d’an 28 a viz Meurzh 2025.

 Lec'hienn ofisiel, e galleg 
 Gorsedd de Bretagne

Liammoù diavaez
 Gorsedd y Beidd Gorsedd Bro-Gembre e kembraeg.
 Gorseth Kernev-Veur

 Notennoù ha daveennoù 

Rummad:Aozadurioù etrekeltiek
Rummad:Drouizelezh nevez